অর্থমন্ত্রী আবুল মাল আবদুল মুহিতের বক্তব্যের সমালোচনা করে বিএনপির জ্যেষ্ঠ নেতা নজরুল বলেন, ‘অর্থমন্ত্রী বলেছেন, কামাল হোসেন জিরো। মাননীয় অর্থমন্ত্রীকে বলতে চাই, বিচারপতি সাত্তারের বিরুদ্ধে আপনার দল ও অন্যান্য বিরোধী দল মিলে কামাল হোসেনের চেয়ে যোগ্য কাউকে খুঁজে পায়নি। তাঁকে রাষ্ট্রপতি প্রার্থী করেছিলেন। আর আজকে তিনি জিরো।’ তিনি আরও বলেন, ‘বাংলাদেশের প্রথম পতাকা উত্তোলনকারী আ স ম আবদুর রব যিনি আগেরবার আপনার সরকার ব্যবস্থায় মন্ত্রী ছিলেন, তিনিও জিরো। আর আপনি সরকারি চাকরি করে, এরশাদের উপদেষ্টা হয়ে আজ মন্ত্রী হয়ে প্লাস হয়ে গেলেন? অংশগ্রহণমূলক নির্বাচনে আপনাদের বারবার পরাজিত করা দল বিএনপিও জিরো হয়ে গেল? আর প্লাস শুধু কি আপনাদের শাসনামলের রাজনৈতিক দলগুলো? সেগুলোকে প্লাস রাখার ব্যবস্থাই তো রাখেননি।’